נילסון מאטה

נילסון מאטה (Nilson Matta; נולד ב-1 במרץ 1949) הוא נגן קונטרבס ומלחין ברזילאי. מתגורר בניו יורק מאז 1985. הוא ידוע גם כנגן בהרכב הברזילאי "Trio De Paz", וכן בשיתופי פעולה עם הפסנתרן דון פולן והרכב "African Brazilian Connection". נילסון נולד בסאן פאולו ברזיל. למד לנגן על בס באוניברסיטה הפדרלית בריו דה ז'ניירו (UFRJ) אצל סנדרינו סנטורו, נגן בס קלאסי ברזילאי. במהלך שנות חייו בברזיל ניגן נילסון עם נגנים כמו ז'ואאו ז'ילברטו, הרמטו פסקואל, רוברטו קרלוס, שיקו בוארקי דה אולנדה, ננה קאימי, ז'ואאו בוסקו, ג'וני אלף, הליו דלמירו, לואיס בונפה והרכב "MPB4". נילסון עבר לניו יורק בשנת 1985. מאז הוא הופיע והקליט עם אמנים כמו נגני הסקסופון ג'ו הנדרסון, ופקיטו ד'ריברה, נגן הטרומבון סלייד המפטון, החלילן הרבי מאן, הזמר מארק מרפי, הגיטריסט אוסקר קסטרו נבס, ואחרים. לאחר שעבר לעיר ניו יורק, ייסד נילסון, יחד עם הפסנתרן דון פולן, את הפרויקט "African Brazilian Connection", הקבוצה הוציאה שלושה אלבומים בחברת התקליטים "בלו נוט". לאחר מכן החל נילסון לנגן עם הרכב משלו, "טריו דה פז" עם הנגנים -רומרו לובמבו ודודוקה דה פונסקה . השלישייה הוציאה חמישה אלבומים. מ -1995 עד 1998, מאטה עבד רבות עם הסקסופוניסט ג'ו הנדרסון. ניגן באלבום Big Band, שזכה בפרס הגראמי ל"הופעת אנסמבל הג'אז הגדול הטוב ביותר" לשנת 1998. נגן הצ'לו, יו-יו מה, בחר את נילסון לנגן באלבומו Obrigado Brazil ובאלבום שהוקלט בהופעה חיה באולם קרנגי הול, - "Obrigado Brazil - Live in Carnegie Hall Concert with Yo Yo Ma", שניהם זכו בגראמי. בעקבות אלבומים אלה יצא ההרכב לסיבוב הופעות עולמי שנמשך שנתיים. נילסון הקליט עם יו יו מה את אלבומו "Songs of Joy & Peace" בשנת 2008. מאז 2006, נילסון מאטה מתמקד בפרויקטים משלו. באותה שנה הוציא את האלבום "Walking with My Bass". הוא חבר ב"אגודה הבינלאומית לבסיסטים" ולעיתים קרובות מתארח ומופיע בכנסים שלהם. מאטה ידוע גם ביכולת ההוראה שלו, שהופגנה במסגרות שונות ברחבי ארצות הברית. בשנת 2013 הופיע עם נגן הסקסופון סטיב וילסון והזמרת לני אנדרדה בתוכנית Black Orpheus, בהשראת פסקול הסרט של אנטוניו קרלוס ז'ובים אורפאו נגרו משנת 1959. נילסון מעביר שיעורים לבסיסטים צעירים בנוסף לשיעורי כיתת האמן שלו. הוא לימד בקמפוס הג'אז של ליצ'פילד שבקונטיקט. נילסון הוא המנהל האמנותי/מוזיקלי של סדנאות "סמבה פוגש ג'אז", עם תוכניות קוליות ואינסטרומנטליות למבוגרים בבר הארבור שבמדינת מיין, החוף הצפוני של בוסטון, כמו גם במקומות אחרים בעולם. Encontros (Meetings) (Malandro, 2006) Walking with My Bass (Blue Toucan, 2006) Copacabana (Zoho, 2010), with Harry Allen, Anne Drummond, Klaus Müller, Maurico Zottarelli, Ze Mauricio Jazz Therapy, Vol. 3: Mojave (Motema 2011), with Roni Ben-Hur, Victor Lewis, Café Black Orpheus (Motema, 2012) Samba Gostoso / Wolfgang Lackerschmid & The Brazilian Trio (2016) נילסון מאטה, ברשת החברתית פייסבוק נילסון מאטה, באתר AllMusic (באנגלית) נילסון מאטה, באתר MusicBrainz (באנגלית) נילסון מאטה, באתר Discogs (באנגלית) נילסון מאטה, באתר Songkick (באנגלית) Cook, Richard and Morton, Brian (2008) The Penguin Guide to Jazz Recordings. (9th ed.) Penguin. "כשהסמבה פוגשת את הג'אז" - סדנאות של נילסון מאטה http://fadeagency.com, Motema Music. Artists of power and distinction since 2003., Motema Music (באנגלית אמריקאית) pmdms, Musicians, The Jazz Discography | Tom Lord (באנגלית אמריקאית) Don Pullen & The African-Brazilian Connection – Ode To Life (1993, CD) (באנגלית), נבדק ב-2021-10-23 Duduka Da Fonseca - DRUMMERWORLD, www.drummerworld.com Nilson Matta – A Brazilian in New York – Jazz in Europe (באנגלית בריטית) "Yo-Yo Ma's 'Obrigado Brasil'". NPR.org (באנגלית). נבדק ב-2021-10-23. שומרוני, עומר (2004-03-18). "יו-יו צ'ה-צ'ה". Globes. נבדק ב-2021-10-23. Nilson Matta - Walking With My Bass CD Album, www.cduniverse.com Nilson Matta's Brazilian Voyage, Shanghai Jazz (באנגלית אמריקאית) Samba Meets Jazz, ‏2018-12-21 (באנגלית) Disc Review | Nilson Matta’s ‘Walking With My Bass’, daniellathompson.com Motema, web.archive.org, ‏2012-01-26 All About Jazz, Wolfgang Lackerschmid & The Brazilian Trio: Samba Gostoso album review @ All About Jazz, All About Jazz (באנגלית)